CELEX: 62014CA0331
Language: hu
Date: 2015-07-09 00:00:00
Title: C-331/14. sz. ügy: A Bíróság (második tanács) 2015. július 9-i ítélete (a Vrhovno sodišče [Szlovénia] előzetes döntéshozatal iránti kérelme) – Petar Kezić s.p. Trgovina Prizma kontra Republika Slovenija (Előzetes döntéshozatal iránti kérelem — Adózás — Hozzáadottérték-adó — 77/388/EGK hatodik irányelv — 2. cikk, 1. pont és 4. cikk, (1) bekezdés — Adóalanyiság — Ingatlanügyletek — Egyéni vállalkozói tevékenységet folytató természetes személy magánvagyonába vont földterületek értékesítése — Adóalanyként eljáró személy)

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/13
            
         A Bíróság (második tanács) 2015. július 9-i ítélete (a Vrhovno sodišče [Szlovénia] előzetes döntéshozatal iránti kérelme) – Petar Kezić s.p. Trgovina Prizma kontra Republika Slovenija
   (C-331/14. sz. ügy) (1)
   
   ((Előzetes döntéshozatal iránti kérelem - Adózás - Hozzáadottérték-adó - 77/388/EGK hatodik irányelv - 2. cikk, 1. pont és 4. cikk, (1) bekezdés - Adóalanyiság - Ingatlanügyletek - Egyéni vállalkozói tevékenységet folytató természetes személy magánvagyonába vont földterületek értékesítése - Adóalanyként eljáró személy))
   (2015/C 294/17)
   Az eljárás nyelve: szlovén
   
      A kérdést előterjesztő bíróság
   
   Vrhovno sodišče
   
      Az alapeljárás felei
   
   
      Felperes: Petar Kezić s.p. Trgovina Prizma
   
      Alperes: Republika Slovenija
   
      Rendelkező rész
   
   A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. cikkének 1. pontját, valamint 4. cikkének (1) bekezdését úgy kell értelmezni, hogy az alapügyben szereplőhöz hasonló körülmények között – miszerint valamely adóalany telkeket vásárolt, amelyek közül egyeseket magánvagyonába, másokat pedig vállalkozása állóeszközeinek körébe vont, és ezen telkek összességére adóalanyi minőségében bevásárlóközpontot építtetett, amelyet azon telkekkel együtt értékesített, amelyeken ezen építmény állt – az ezen adóalany magánvagyonába bevont telkek értékesítését héafizetési kötelezettség alá kell vonni, mivel az említett adóalany ezen ügylet során adóalanyként járt el.
   
      (1)  HL C 303., 2014.9.8.